《梧桐山》
明代·祁顺

梧桐山，高倚天。冬来积霜雪，雨后多云烟。山中奇植人争宝，笼葱之竹龙须草。

更有梧桐栖凤凰，紫云枝叶年年好。我欲剪梧桐，制琴献穆清，坐弹南薰歌太平。

又欲招凤凰，来仪天子廷，效灵堪与龟龙并。凤兮不来梧欲老，目极空山无限情。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。